Servilaro

eta|Ĉi tiu servila bieno subtenas la diversajn komputilajn retojn de la Komuna Speciala Forto Guantanamo
Servilaro ⁓ilo 💻 Komputilo, kiu plenumas iujn funkciojn laŭ mendoj de aliaj komputiloj en komputila reto: dosier⁓ilo; novaĵ⁓ilo; TTT-⁓ilo. aŭ Servila bieno estas instalaĵo, kiu gastigas kolekton de serviloj desegnitaj por plenumi komputikajn taskojn, kiuj estas preter la kapabloj de ununura servilo. Servila bieno estas kutime aranĝita kiel aro de komputiloj, aŭ kiel kelkaj aretoj aranĝitaj en komputilaj bazoj, kaj ankaŭ estas ekipita per ŝaltiloj kaj enkursigiloj por direkti komunikadojn.

Multaj modernaj superkomputiloj konsistas el grandegaj servilbienoj konsistantaj el rapidaj ĉefprocesoroj konektitaj per tiaj komunikiloj. Ofta uzo de servilbienoj estas por nubkomputilaj servoj, reteja bontenado kaj retgastigaj servoj.

Servila bieno estas la infrastrukturo por realizi granda datencentro kaj provizi la komputadan potencon por altnivelaj komputipaj servoj, kiel artefarita intelekto.

La avantaĝo de servilaj bienoj kuŝas en ilia centralizita administrado kaj horizontala skalebleco (d:Q727490), kiu ebligas rapidan kaj facilan adaptiĝon al kresko kaj ŝanĝiĝantaj klientaj postuloj per aldono de pli da gastigantoj. Redunda infrastrukturdezajno, kiel duobla kablado, redundaj elektroprovizoj kaj retkonektoj, certigas altan fidindecon.

Servilaj bienoj plibonigas la utiligon de IT-rimedoj kaj pliigas la haveblecon, rendimenton kaj sekurecon de aplikaĵoj. La paralelaj servilaj strukturoj kun aparatserviloj ofertas ekstreme altan datumtrairon kaj ebligas samtempan aliron de multaj uzantoj.

Je la mezo de la 2020-aj jaroj, oni taksas, ke Google funkciigas ĉirkaŭ 1 milionon el la proksimume 33 milionoj da komputilaj serviloj de la mondo. La ĉambroj, kiuj enhavas la necesajn malvarmigajn sistemojn (akva malvarmigo, klimatizilo kaj ventolila malvarmigo), nun estas pli grandaj ol la respondaj komputilejoj mem. Krome, pro sekurecaj kialoj, multaj serviloj estas funkciigataj paralele (redundo), rezultante en averaĝa utiligofteco de nur ĉirkaŭ 20%. Kontrolsistemoj kaj komponaĵoj estas optimumigataj por plibonigi energiefikecon. Plue, servilaj bienoj nun estas konstruataj en pli favoraj, pli malvarmaj klimatoj por redukti malvarmigajn kostojn: En junio 2013, Facebook malfermis sian unuan eŭropan servilan bienon en Luleå, Svedio. (Vidu ankaŭ: Verda IT)

 Ecoj 
La uzo de komputilaj bienoj fariĝas ĉiam pli ofta ĉe grandaj entreprenoj, anstataŭ aŭ kune kun ĉefkomputiloj. Pro la grandega nombro da serviloj en la bienoj, unuopa servila paneo estas ofta okazo, kaj la administrado de servilaj bienoj devas konsideri tion. Manieroj trakti tiajn paneojn estas diversaj kaj ankaŭ inkluzivas antaŭpreparon uzante metodojn kiel duobligo, agregaciado kaj fleksebleco en komputilaj konfiguracioj. Ofte, en servilaj bienoj, du serviloj, ĉefa kaj rezerva, estos asignitaj al la sama tasko, tiel ke en kazo de paneo en unu el ili, la servo ne estos interrompita. Por certigi kontinuan funkciadon, servilaj bienoj ankaŭ inkluzivas generatorojn kaj seninterrompajn elektrosistemojn, en kazo de paneo en la elektroprovizo de la elektra reto.

La grandeco kaj kapabloj de servilbienoj ofte estas limigitaj de la rendimento de iliaj klimatiziloj aŭ elektroprovizo, prefere ol de la komputila potenco aŭ karakterizaĵoj de la komputiloj en la bieno. Pro ĉi tiu kialo, la grandeco de servilbienoj foje estas mezurata en megavathoroj, kaj la rendimento de la sistemoj en servilbienoj estas mezurata laŭ rendimento po unuo de potenco prefere ol laŭ rendimento po procesoro.

Servilaj bienoj estas taksitaj je kvar niveloj laŭ la servokontinueco, kiun ili garantias:

 Nivelo unua: Minimuma kontinueco, inkluzive de seninterrompa elektrosistemo. Paneoj kaj bontenado rezultigas provizoran servopanon.
 Nivelo dua: Baza kontinueco, erar-eltenivo bazita sur redundo en iuj komponantoj. Prizorgado postulas provizoran servo-malfunkcion.
 Nivelo tria: Altnivela Kontinueco: Redundanco en ĉiuj komponantoj, tiel ke paneo en iu ajn komponanto ne influas servokontinuecon. Prizorgado ne postulas sisteman malfunkcitempon.
 Nivelo kvara: La plej alta nivelo de kontinueco.

 Ĉemara servila bieno 
Google patentis servilan bienon situantan sur ŝipo surmare, kiu uzas marakvon por malvarmigi la bienon kaj ondmovon kiel renovigeblan energifonton por la aliaj bezonoj de la bieno. La mara bieno reduktas la kostojn de bontenado de la bieno kaj per redukto de la kosto de energio bezonata por ĝia daŭra funkciado kaj per evitado de impostoj, ĉar la bieno ne estas sub la jurisdikcio de iu ajn aŭtoritato.

 Referencoj 

Kategorio:Serviloj
Kategorio:Komputilaj retoj